Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 2 Pv 63/13/5508	Ružomberok, 30.4.2013
EEČ : 2-42-52-2013

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 11, odsek 3 písmeno c Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Ružomberok
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
hoci je podľa § 62 Zákona o rodine č. 36/2005  Z. z. a podľa rozsudku Okresného súdu XXXXX č. k. XXXXX ktorý nadobudol právoplatnosť a vykonateľnosť dňa 02.06.2011, povinná platiť zvýšené výživné na syna XXXXX, nar. XXXXX, v sume 30 % zo sumy životného minima na nezaopatrené  neplnoleté dieťa vždy do každého 15. dňa v mesiaci vopred k rukám XXXXX, nar. XXXXX trvale bytom XXXXX, XXXXX, počnúc právoplatnosťou výroku tohto rozsudku, 
vyživovaciu povinnosť si úmyselne riadne neplnila na syna XXXXX od 30.09.2011 až do mesiaca apríl 2013, s výnimkou platieb a to v mesiaci november 2011, kedy uhradila na výživnom sumu 26,-Eur, vo februári 2012 uhradila sumu 26,- Eur, v  máji 2012 uhradila sumu 26,- Eur, v  júli 2012 uhradila sumu 26,- Eur, v auguste 2012 uhradila sumu 26,- Eur, v septembri 2012 uhradila sumu 26,65 Eur, v októbri 2012 uhradila sumu 26,65 Eur,            
čím jej za  obdobie od 20.09.2011 doposiaľ vznikol dlh k rukám XXXXX, nar. XXXXX trvale bytom XXXXX, XXXXX, vo výške 237,25 Eur, následne uhradila dlžné výživné tak, že v januári 2013 uhradila sumu 26,65 Eur, vo februári 2013 uhradila sumu 126,65 Eur, v marci 2013 uhradila sumu 107,25 Eur a v apríli 2013 uhradila sumu 56,65 Eur,  finančné možnosti obvinenej a jej životný štandard umožňovali uhrádzať výživné na mal. XXXXX,
a uvedeného konania sa dopustila napriek tomu, že trestným rozkazom Okresného súdu v Ružomberku č. k. XXXXX ktorý je právoplatný a vykonateľný dňom 10.10.2011, bola odsúdená pre prečin zanedbania povinnej výživy podľa § 207 ods. 1, ods. 3, písm. b) Trestného zákona na trest odňatia slobody vo výmere 14 mesiacov, výkon ktorého jej súd podmienečne odložil a určil skúšobnú dobu na 30 mesiacov

lebo zanikla trestnosť činu

Odôvodnenie:
Vyšetrovateľ Okresného riaditeľstva PZ odboru kriminálnej polície XXXXX v  Ružomberku uznesením pod č. ČVS: ORP - XXXXX zo dňa 7.02.2013 podľa § 199 ods. 1 Trestného poriadku začal trestné stíhanie a súčasne podľa § 206 ods. 1 Trestného poriadku vzniesol obvinenie XXXXX za prečin zanedbania povinnej výživy podľa § 207 ods. 1 písm. c) Trestného zákona pre skutok, že XXXXX, hoci je podľa § 62 Zákona o rodine č. 36/2005  Z. z. a podľa rozsudku Okresného súdu XXXXX č. k. XXXXX ktorý nadobudol právoplatnosť a vykonateľnosť dňa 02.06.2011, povinná platiť zvýšené výživné na synov XXXXX, nar. XXXXX a XXXXX, nar. XXXXX, na každé maloleté dieťa v sume 30 % zo sumy životného minima na nezaopatrené  neplnoleté dieťa vždy do každého 15. dňa v mesiaci vopred k rukám XXXXX, nar. XXXXX, trvale bytom XXXXX, XXXXX, počnúc právoplatnosťou výroku tohto rozsudku, si úmyselne riadne neplní vyživovaciu povinnosť od 20.09.2011 až doposiaľ, s výnimkou platieb v mesiaci november 2011, kedy uhradila na výživnom sumu 26,- Eur, vo februári 2012 uhradila sumu 26,- Eur, v  máji 2012 uhradila sumu 26,- Eur, v  júli 2012 uhradila sumu 26,- Eur, v auguste 2012 uhradila sumu 26,-Eur, v septembri 2012 uhradila sumu 26,65 Eur, v októbri 2012 uhradila sumu 26,65 Eur,  v januári 2013 uhradila sumu 26,65 Eur, vo februári 2013 uhradila sumu 126,65 Eur, okrem toho bola trestným rozkazom Okresného súdu v Ružomberku č. k. XXXXX ktorý je právoplatný a vykonateľný dňom 10.10.2011, odsúdená pre prečin zanedbania povinnej výživy podľa § 207 ods. 1, ods. 3, písm. b) Trestného zákona.

Obvinená XXXXX uviedla, že po jej odsúdení si riadne neplnila svoju vyživovaciu povinnosť, keď vyšetrovateľke predložila doklady k platbám svedčiacim o tom, že 16.11. 2011 uhradila na výživnom sumu 26,- Eur, 24.02.2012 2012 uhradila sumu 26,- Eur, 23.05.2012 uhradila sumu 26,- Eur, 14.07.2012 uhradila sumu 26,- Eur, 20.08.2012 uhradila sumu 26,-Eur, 18.09.2012 uhradila sumu  26,65 Eur, 18.10.2012 uhradila sumu 26,65 Eur,  16.01.2013 uhradila sumu 26,65 Eur, dňa 15.02.2013 uhradila sumu 126,65 Eur. Ku dňa 26.02.2013 dlhovala XXXXX na výživnom sumu 110,60 Eur, čo sa bude snažiť zaplatiť. Je na rodičovskej dovolenke, jej celkový príjem je 328,- Eur, má celkom 4 deti. Nemala z čoho platiť výživné z dôvodu, že jej XXXXX neplatil výživné na syna XXXXX vo výške  100,- Eur mesačne.  So synom XXXXX nie je v pravidelnom kontakte. Pravidelne si telefonujú. Ona denne vyfajčí približne 5 až 10 cigariet. Vlastní mobilný telefón Nokiu staršieho typu. Kredit si dobíja jedenkrát mesačne po 5,- až 8,- Eur.  

Svedok - poškodený XXXXX potvrdil platby uvádzané obvinenou aj výšku dlžného výživného.  Vo svojej výpovedi sa vyjadril aj k svojim majetkovým pomerom, príjmom a výdavkom v spoločnej domácnosti so synom XXXXX, ktorý má 14 rokov.  Synovi nikdy nehrozila núdza, on ako otec mával aj dva zamestnania a syna vždy dokázal po finančnej stránke zabezpečiť. Jeho mesačný príjem je vo výške cca 580,- Eur, k tomu rodinné prídavky na jedno dieťa vo výške 24,- XXXXX sa so synom XXXXX stretáva minimálne.  

Súčasťou vyšetrovacieho spisu sú rodný list mal. XXXXX, trestný rozkaz  Okresného súdu XXXXX  č. XXXXX ktorým bola XXXXX odsúdená za prečin zanedbania povinnej výživy podľa § 207 ods. 1, 3 písm. b) Trestného zákona na trest odňatia slobody vo výmere 14 mesiacov s podmienečným odkladom a skúšobnou dobou na 30 mesiacov. Z rozsudku Okresného súdu XXXXX č. XXXXX  vyplýva, že  matka XXXXX sa zaväzuje prispievať  od 21.04.2011 výživným na  mal. XXXXX v sume 30 % zo sumy životného minima na nezaopatrené neplnoleté dieťa vždy do každého 15. dňa v mesiaci vopred k rukám otca maloletých detí počnúc právoplatnosťou rozsudku.  Uvedený rozsudok nadobudol právoplatnosť dňa 02.06.2011. 

Spis obsahuje fotokópie dokladov o uhradení výživného,  správy príslušných štátnych orgánov k osobám obvinenej a poškodeného aj so zreteľom na ich príjmové pomery. 

 Vyhodnotením zhromaždených dôkazov som dospela k záveru, že u obvinenej bolo preukázané úmyselné zavinenie na neplnení vyživovacej povinnosti vo vzťahu k mal. XXXXX. Obvinená mala finančný príjem, ktorý jej umožňoval úhradu výživného voči maloletému dieťaťu, najmä keď sa jedná o sumu vo výške 30 % zo sumy životného minima na nezaopatrené neplnoleté dieťa.  

Prečinu zanedbania povinnej výživy podľa § 207 ods. 1, 3 písm. c) Trestného zákona sa dopustí ten, kto najmenej tri mesiace v období dvoch rokov čo aj  z nedbanlivosti neplní zákonnú povinnosť vyživovať alebo zaopatrovať iného a bol za taký čin v predchádzajúcich dvadsiatich štyroch mesiacoch odsúdený, alebo z výkonu trestu odňatia slobody uloženého za taký čin prepustený.  

V zmysle § 86 písm. a) Trestného zákona trestnosť trestného činu zaniká, ak ide o trestný zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Obvinená XXXXX preukázateľne zaplatila v mesiaci január 2013 sumu 26.65 Eur, v mesiaci február 2013 sumu 126,65 Eur, v mesiaci marec 2013 zaplatila sumu 107,25 Eur a 17.04.2013 uhradila sumu 56,65 Eur.  Uvedené sumy okrem bežného výživného zahŕňajú aj dlžné výživné za predchádzajúce obdobie, ktoré je predmetom trestného stíhania. 

Vzhľadom k tomu, že obvinená XXXXX vyrovnala svoj dlh na výživnom za obdobie, ktoré je jej kladené za vinu v celom rozsahu  a trestný čin nemal trvalo nepriaznivé následky bolo potrebné trestné stíhanie zastaviť podľa § 215 ods. 1 písm. h) Trestného poriadku. Podľa tohto zákonného ustanovenia prokurátor zastaví trestné stíhanie, ak zanikla trestnosť činu.  

Vzhľadom na uvedené skutočnosti a citovanú právnu úpravu som rozhodla tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Mária Štupáková
prokurátorka